**ΑΝΑΚΟΙΝΩΣΗ ΓΙΑ ΣΙΤΙΣΗ ΚΑΙ ΣΤΕΓΑΣΗ ΤΩΝ ΦΟΙΤΗΤΩΝ ΓΙΑ ΤΟ ΑΚΑΔΗΜΑΪΚΟ ΕΤΟΣ 2020 – 2021.**

 Ενημερώνουμε τους φοιτητές του Τμήματος ότι η διαδικασία κατάθεσης των αιτήσεων και των δικαιολογητικών για παροχή στέγασης και σίτισης, θα πραγματοποιείται **ΜΟΝΟ ΗΛΕΚΤΡΟΝΙΚΑ**. Η διαδικασία θα είναι η ακόλουθη:

 **ΒΗΜΑ 1ο :** Ηλεκτρονική αίτηση για Σίτιση και Στέγαση. Ο φοιτητής επισκέπτεται την νέα εφαρμογή στο **https://secretariat.hmu.gr.** Εκεί, αφού συνδεθεί πληκτρολογώντας το user name και το password με το οποίο μπαίνει στο e-class, επιλέγει Αιτήσεις και μετά αίτηση σίτισης ή στέγασης. Στη συνέχεια, ο φοιτητής συμπληρώνει την ηλεκτρονική αίτηση – φόρμα με τα ατομικά, οικονομικά και κοινωνικά του στοιχεία, στα αντίστοιχα πεδία.

 **ΒΗΜΑ 2ο :** Επισύναψη δικαιολογητικών. Για να ολοκληρωθεί η αίτηση του φοιτητή για ΣΙΤΙΣΗ και ΣΤΕΓΑΣΗ πρέπει, στις ηλεκτρονικές αιτήσεις να καταθέσει - επισυνάψει τα απαιτούμενα έντυπα – δικαιολογητικά που θα συνοδεύουν την κάθε αίτηση ξεχωριστά για την παροχές που επιθυμεί. Τα παραπάνω θα πρέπει να επισυνάπτονται σε ψηφιοποιημένη μορφή (αρχεία .pdf) στα αντίστοιχα πεδία που ζητούνται.

**Σημ.** **Τα εκκαθαριστικά**, αυτό των γονέων και αυτό του φοιτητή θα πρέπει να είναι **πρωτότυπα αρχεία .pdf όπως αυτά εξάγονται από την ΑΑΔΕ**. (όχι έντυπα σκαναρισμένα) **Το πιστοποιητικό οικογενειακής κατάστασης** επίσης, για τους φοιτητές με Ελληνική υπηκοότητα, θα πρέπει απαραίτητα να είναι **πρωτότυπο αρχείο .pdf** όπως αυτό εξάγεται από το Εθνικό Δημοτολόγιο μέσω της πύλης ΕΡΜΗΣ https://www.ermis.gov.gr. Η λήψη του πιστοποιητικού γίνεται με την χρήση του οδηγού λήψης μέσα στην εφαρμογή. Έχει αναρτηθεί σχετικό βίντεο με αναλυτικές οδηγίες στην πλατφόρμα το οποίο μπορείτε να δείτε από την διεύθυνση: <https://secretariat.hmu.gr/assets/vid/ermis.mp4>

 **ΒΗΜΑ 3ο :** Οριστική υποβολή της αίτησης με τα απαραίτητα δικαιολογητικά και πρωτοκόλληση αυτής. **Ο αριθμός πρωτοκόλλου** που δίνεται στις αιτήσεις που έχουν υποβληθεί **θα πρέπει να κρατείται από τους υποψήφιους** αφού **τα αποτελέσματα θα δημοσιευθούν σύμφωνα με αυτό το μοναδικό νούμερο.** Αιτήσεις που δεν θα έχουν υποβληθεί οριστικά, δεν θα εξετάζονται.

 **ΒΗΜΑ 4ο :** Στη συνέχεια γίνεται έλεγχος των ηλεκτρονικών αιτήσεων από το Γραφείο Σίτισης & Στέγασης Φοιτητών του Τμήματος Φοιτητικών Παροχών. Την περίοδο αυτή μπορούν να ζητηθούν επιπλέον δικαιολογητικά από τους υποψηφίους, για αυτό οι υποψήφιοι θα πρέπει να παρακολουθούν την ηλεκτρονική τους αλληλογραφία (**δηλ. την ΗΛΕΚΤΡΟΝΙΚΗ ΑΛΛΗΛΟΓΡΑΦΙΑ ΦΟΙΤΗΤΩΝ ΕΛΛΗΝΙΚΟΥ ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ** που παρέχει το Ίδρυμα στη διεύθυνση https://web mail.edu.hmu.gr.

Τυχόν ερωτήματα και ελλιπή δικαιολογητικά**θα πρέπει να στέλνονται στο e-mail εξυπηρέτησης και επικοινωνίας** με τη Διεύθυνση μας **fmerimna@hmu.gr**και **ΟΧΙ** στα προσωπικά email των υπαλλήλων ή απάντηση στα mail ειδοποίησης από την πλατφόρμα αιτήσεων.

Οι δικαιούχοι της δωρεάν ΣΙΤΙΣΗΣ, θα χρησιμοποιούν την Φοιτητική τους ταυτότητα – ΠΑΣΟ όταν επισκέπτονται το εστιατόριο. **Η διαδικασία ηλεκτρονικών αιτήσεων θα ξεκινήσει την Δευτέρα 01/06/2020 και θα ολοκληρωθεί την Κυριακή 12/07/2020,** προκειμένου να ανακοινωθούν εγκαίρως τα αποτελέσματα από το Τμήμα Φοιτητικών Παροχών.

**ΠΡΟΣΟΧΗ!!!** Οι αιτήσεις με ελλιπή δικαιολογητικά θα αξιολογούνται **ΜΟΝΟ** με τα δικαιολογητικά που συνοδεύονται με την υποβολή της αίτησης. Σε καμία περίπτωση δεν θα διαφοροποιείται η μοριοδότηση της αίτησης με συμπληρωματικά έγγραφα πέραν της προθεσμίας λήξης των αιτήσεων. ¬

 Πληροφορίες και διευκρινήσεις για τη Στέγαση θα δίνονται από το Τμήμα Φοιτητικών Παροχών στο κεντρικό γραφείο της Διεύθυνσης Φοιτητικής Μέριμνας.